**felhívás**

**Tudományos és szakmai ösztöndíj pályázat benyújtására**

A **2022/23-as tanév II. félévére** a Magyar Testnevelési és Sporttudományi Egyetem Tanulmányi Hivatala pályázatot ír ki tudományos és szakmai ösztöndíj elnyerésére a nemzeti felsőoktatásról szóló 2011. évi CCIV. törvény 85/C.§ ac) alpontja, a felsőoktatásban részt vevő hallgatók juttatásairól és az általuk fizetendő egyes térítésekről szóló 51/2007. (III.26) Kormányrendelet 10. § (4) bekezdés és az Egyetem Térítési Juttatási Szabályzatának 23.§ alapján.

**1. Jogosultak köre:**

Tudományos és szakmai ösztöndíjra jogosultak az Egyetem nappali tagozatos képzésben, alapképzésben, osztatlan képzésben, mesterképzésben, felsőoktatási szakképzésben állami ösztöndíjas képzésben résztvevő és az egyetemi közéletben kiemelkedő, a tantervi követelményeken túlmutató tevékenységet végző, aktív hallgatói jogviszonnyal rendelkező hallgatók

* **akik kiemelkedő tudományos tevékenységet vagy**
* **akik kiemelkedő szakmai tevékenységet végeztek.**

**2. Pályázat benyújtásának módja:**

**Figyelem!** A pályázatot **elektronikusan Neptun rendszeren keresztül** lehet benyújtani a kérvények menüpont alatt a Tudományos és szakmai ösztöndíj kérvényre kattintva. A dokumentumokat Pdf formátumban csatolandók!

Tudományos és szakmai tevékenységre a pályázat beadását megelőző egy félév teljesítménye alapján adható pont! Témaegyezés esetén csak a legmagasabb pontértékű tevékenységre adható pont!

**3. Pályázat érvényessége:**

* ha a hallgató az **előírt határidőben** benyújtotta a pályázatot,
* a **pályázati adatlapot hiánytalanul kitöltötte,**
* ha az előző félévben legalább **3,5 tanulmányi átlagot** ért el,
* ha az előző félévben legalább **25 kreditpontot** szerzett,
* valamint a hallgató és a pályázata **megfelel a jogszabályokban és az egyetem szabályzataiban előírt követelményeknek**.

A pályázat csak a **megfelelő mellékletekkel**együtt érvényes. Megfelelő mellékletnek minősül az az igazolás/dokumentum, melyen **aláírás és pecsét együttesen szerepel.**

**Ha a fentiek közül valami hiányzik, a pályázat elutasításra kerül!**

**4. A pályázatok benyújtási határideje: 2023. február 14. (kedd) 23:59**

A határidő be nem tartása jogvesztő hatályú. Hiánypótlásra nincs lehetőség.

**4. Tartalmi követelmények:**

* **Kiemelkedő tudományos tevékenység esetén: OTDK, TDK** konferencián való részvét esetén a szerzett oklevél fénymásolatának vagy részvételi igazolás csatolása,
* **Egyéb a képzési és fokozatszerzési követelményeken jelentősen túlmutató tudományos szakmai tevékenység esetén**: tudományos, szakmai versenyen való részvét esetén annak megnevezése, időpontja a részvételi igazolás vagy a szerzett oklevél fénymásolatának csatolása
* **Publikáció esetén:** lektorált, tudományos vagy ismeretterjesztő folyóiratban megjelent - doktoranduszok esetén csak a fokozatszerzési követelményeken jelentősen túlmutató - cikk kerül elfogadásra, amelynek igazolása a dokumentum adatainak feltüntetésével történik (a cikk azon oldala, amely tartalmazza a megjelenés dátumát, helyét, a szerzőt, amennyiben ezeken nem jelenik meg, akkor szükséges még a megjelenítő lap első oldala vagy tartalomjegyzéke)
* A Pályázat elbíráláshoz csak PDF formátumú elektronikus dokumentumok kerülnek elfogadásra, tehát pl. doc, docx vagy JPEG kiterjesztésű dokumentumok NEM fogadhatók el.
* Az aláírással és pecséttel érvényesített dokumentumok csak akkor fogadhatók el, ha a hitelességet igazoló aláírás és pecsét szerepel a dokumentumon, és az elektronikus dokumentumon ez egyértelműen látszódik és olvasható. A többoldalas dokumentumok csak az összes oldal feltöltésével érvényesek.
* A nem magyar nyelvű dokumentumoknál szükséges azok mellé a saját fordítás feltöltése is.
* A feltöltött dokumentumok mérete egyenként nem haladhatja meg a 2 MB-ot.
* A dokumentumokat az elektronikus űrlap megfelelő helyeire szükséges feltölteni. Csak a megfelelő helyre feltöltött dokumentumok vehetők figyelembe a bírálás során.
* A Bizottság a feltöltött igazolások eredeti példányát bármikor bekérheti. Hamis dokumentumok feltöltése fegyelmi eljárás megindítását vonja maga után.

**5. Általános tudnivalók:**

* A pályázati adatalap tartalmazza a pályázó által végzett tevékenység elbírálásra alkalmas részletességű leírását, a megfelelő referenciákat, melyek segítségével a pályázó tevékenysége leellenőrizhető, illetve bizonyítható. (fel kell tüntetni az adott félévet megelőző tanulmányi átlagot és a hallgató által teljesített kreditek számát).
* Nem részesülhetnek szakmai-tudományos közéleti ösztöndíjban a korábban már támogatott tevékenység
* Pályázathoz csatolt igazolásnak aláírást, pecsétet tartalmaznia kell.
* Pályázni csak olyan tevékenységre lehet, amelyekért a pályázó nem részesült más forrásból teljes támogatásban.

**6. Adatkezelés**:

* A pályázat során megadott személyes adatok kezelésére, illetve feldolgozására a Szociális és Esélyegyenlőségi Bizottság tagjai és az általuk megbízott személyek jogosultak. Ezen adatok kizárólag a leadott pályázat bírálatához, illetve feldolgozásához kerülnek felhasználásra.
* Az a tény, hogy a hallgató közéleti ösztöndíjban részesül, valamint az ösztöndíj célja, összege nyilvánosságra hozható. E tényt a közéleti ösztöndíjra történő pályázatának benyújtásával a hallgató tudomásul veszi.

Az ösztöndíjban részesíthető hallgatók létszámát és az ösztöndíj összegét a pályázók létszáma és a keretösszeg határozza meg.

A felmerülő **kérdésekkel a benyújtási határidő előtt kell felkeresni** a Hallgatói Önkormányzat tagjait, a „K” épület I. emelet (A112) HÖK irodájában, vagy a hok.osztondij@tf.hu email címen.

A pályázati adatlap a Neptun rendszeren keresztül, a felhívás pedig www.tf.hu weboldalon érhető el.

2023. január 10.

Magyar Testnevelési és Sporttudományi Egyetem

Tanulmányi Hivatala

**Tudományos-szakmai tevékenység pontrendszer**

**OTDK/TDK konferencia részvétel max. 25 pont**

A legjobb eredmény számítható be!

Pro Scientia aranyérem, különdíj 25

Országos I. helyezett 20

Országos II. helyezett 18

Országos III. helyezett 16

Országos különdíj 14

OTDK részvétel 10

Intézményi I. helyezett 12

Intézményi II. helyezett 10

Intézményi III. helyezett 8

Intézményi különdíj/dicséret 6

**Publikációs tevékenység max. 16 pont**

|  |  |  |
| --- | --- | --- |
|  | **Magyar** | **Idegen nyelvű** |
| **Első szerző** | **Társszerző** | **Első szerző** | **Társszerző** |
| **Tudományos** | 10 pont | 8 pont | 16 pont | 10 pont |
| **Ismeretterjesztő** | 4 pont | 3 pont | 8 pont | 4 pont |

**Egyéb tudományos szakmai tevékenység max. 10 pont**

Nemzetközi szakmai versenyen való helyezés, különdíj 10

Nemzetközi szakmai versenyen való részvétel 5

Országos szakmai versenyen való helyezés, különdíj 6

Országos szakmai jellegű versenyen való részvétel 3